Source: http://chorvatania.sk/profiles/blogs/6307843:BlogPost:29709
Timestamp: 2020-02-18 05:28:01+00:00

Document:
Vysvetlenie toho, čo mala obec vykonať vo veci zámeny pozemkov s SPF. - CHORVATANIA
Uverejnené používateľom Štefan Sládeček dňa Máj 14, 2016 na 9:00pm
V Uznesení OcZ č. 150/2014 zo 17.10. 2014 je v časti B) v druhej časti písmena b) je uvedené znenie vymedzenia podmienok pre to, čo má v danej záležitosti obec robiť:
Prenájom pozemkov bude uzatvorený na dobu do dokončenia procedúry zámeny pozemkov so Slovenským pozemkovým fondom a ich následným bezodplatným prevodom na obce v rámci realizovania projektu verejno-prospešného záujmu alebo do vyriešenia inej formy vyriešenia vlastníctva prenajatých pozemkov tak, aby nebola ohrozená ani výstavba školského komplexu a ani jeho prevádzka. S ohľadom na dôležitú úlohu obce pri naplnení procedúry zámeny pozemkov s SPF sú podmienky a aj termín trvania prenájmu pozemkov podmienené poskytovaním súčinnosti zo strany obce a v prípade neuskutočnenia zámeny pozemkov do 31.12.2015 musia byť predmetom spoločného prehodnotenia a nájdenia obojstranne prijateľného riešenia.
Súčinnosť obce vo veci zámeny pozemkov do vydania stavebných povolení pre ZŠ s MŠ nebola v podstate žiadna, resp. bola skôr opačná, čo môžem dokumentovať jednak emailovou komunikáciou, ale aj vyjadrením starostu obce na rokovaní o podmienkach prevodu práv a povinností stavebníka z MCST, a.s. na obec, kde bol použitý znevažujúci názor ohľadne môjho tvrdenia o tom, že sa pozemky s SPF zameniť nedajú. Starosta obce sa vyjadril, že má také informácie od ľudí, ktorí sa vyznajú a vedia v tom chodiť, ktorí si napríklad dokázali vybaviť uspokojenie reštitučných nárokov získaním pozemkov, ktoré mala záujem MCST, a.s. získať od SPF podľa zákona s odôvodnením scelenia oddelených pozemkov. Toto sa udialo v závere októbra 2015, odkedy preukázateľne boli vykonávané kroky zo strany úzkeho vedenia obce, ktoré nijako nerozvíjali projekt ZŠ s MŠ v lokalite PROMCEN, ale naopak ho v podstate blokovali. Na www.chorvatania.sk je už o tom uvedených dosť článkov a v archíve MCST, a.s. je k tomu dosť dôkazov.
Dňa 30.11. 2015 predložila MCST, a.s. na základe výzvy starostu obce návrh zmluvného zabezpečenia realizácie ZŠ s MŠ v lokalite PROMCEN - podrobná informácia je v článku "Návrh komplexného zmluvného zabezpečenia výstavby I. etapy ZŠ s MŠ...
V článku VI. predloženého návrhu dodatku č.1. ku NZ č. MCST/OCHG-02... je uvedené podrobne všetko, čo mala obec v tejto záležitosti vykonať. Okrem iného je tam uvedené aj to, že obec mala vydať splnomocnenie pre MCST, a.s. k tomu, aby mohla za obec komunikovať s dotknutými orgánmi vo veci dokončenia procesu zámeny.
Starosta obce a JUDr. Velček takéto splnomocnenie v roku 2015 odmietli vydať a preto bolo poslancami na zasadnutí OcZ dňa 19.1. 2016 navrhnuté uznesenie, ktoré bolo prijaté pod číslom 135/2016.
Podľa obsahu písmena C) Uznesenia č. 135/2016 z 19.1. 2016 OcZ Obce Ch. Grob
splnomocňuje starostu obce konať v rozsahu tohto uznesenia a uzavrieť predložený dodatok ku NZ č. MCST/OCHG-02/2014 do 5 dní od prijatia tohto uznesenia a zároveň poveriť poslancov Vladimíru Vydrovú a Ivana Voleka zúčastniť sa na rokovaniach s kompetentnými subjektmi v záujme zrealizovania zámeny, resp. následného prevodu predmetných pozemkov na obec so Slovenským pozemkovým fondom, rokovať a prijímať rozhodnutia v procese získania prenajatých pozemkov do vlastníctva obce Chorvátsky Grob podľa podmienok uznesenia č. 150/2014.
Uznesenie č. 135/2016 z 19.1. 2016 síce schválilo svojim hlasom všetkých 11 prítomných poslancov, ale Ing. Radovan Benčík ako starosta obce výkon tohto uznesenia č. 135/2016 pozastavil dňom 29.1. 2016 podľa § 13 ods. 6 zákona č. 369/1990 Zb. o obecnom zriadení, pretože sa domnieva, že odporuje zákonu.
Preto na zasadnutí OcZ dňa 16.2. 2016 bolo toto Uznesenie č. 135/2016 poslancami prelomené počtom hlasov 7 poslancov (ako už bolo uvedené, v podstate také isté znenie uznesenia dňa 19.1. 2016 pritom podporilo 11 poslancov - niekto zjavne niečím iným ovplyvnil ich hlasovanie, pretože text uznesenia je v podstate rovnaký).
Podľa obsahu písmena C) Uznesenia č. 135/2016 zo 16.2. 2016 OcZ Obce Ch. Grob
splnomocňuje starostu obce konať v rozsahu tohto uznesenia a uzavrieť predložený dodatok ku NZ č. MCST/OCHG-02/2014 do plus 11 dní od prijatia tohto uznesenia a zároveň poveriť poslancov Vladimíru Vydrovú a Ivana Voleka zúčastniť sa na rokovaniach s kompetentnými subjektmi v záujme zrealizovania zámeny, resp. následného prevodu predmetných pozemkov na obec so Slovenským pozemkovým fondom, rokovať a prijímať rozhodnutia v procese získania prenajatých pozemkov do vlastníctva obce Chorvátsky Grob podľa podmienok uznesenia č. 150/2014.
2. Logický hodnotiaci úsudok - vyhodnotenie situácie okolo zámeny pozemkov SPF.
Takže veľmi jednoducho povedané mala obec Ch. Grob v zmysle prelomeného Uznesenia OcZ č. 135/2016 podpísať dodatok ku NZ č. MCST/OCHG-02/2014 a okrem toho mal starosta poveriť poslankyňu Vydrovú a poslanca Voleka "zúčastniť sa na rokovaniach s kompetentnými subjektmi v záujme zrealizovania zámeny, resp. následného prevodu predmetných pozemkov na obec so Slovenským pozemkovým fondom, rokovať a prijímať rozhodnutia v procese získania prenajatých pozemkov do vlastníctva obce Chorvátsky Grob podľa podmienok uznesenia č. 150/2014."
Do dnešného dňa úzke vedenie obce Ch. Grob ani nepodpísalo dodatok ku NZ č. MCST/OCHG-02/2014 (naopak JUDr. Velček ho neodporučil starostovi v takomto odsúhlasenom znení podpísať, hoci predtým sa k zneniu pred dvomi hlasovaniami nijako kriticky nevyjadril.
Ani jedno a ani druhé rozhodnutie OcZ obce Ch. Grob teda úzke vedenie obce nenaplnilo. Namiesto toho vykonalo účelovú obštrukciu, keď adresovalo Regionálnemu odboru SPF takúto žiadosť o vyjadrenie sa k tomu, na čo už obec má vyjadrenie od GR SPF. Naviac sa v žiadostí obce píše o splnomocnení pre MCST, a.s., ktoré v danom čase už nebolo témou dňa, pretože taký mandát pre MCST, a.s. starosta odmietol udeliť a preto bolo navrhnuté udelenie mandátu pre dvoch poslancov OcZ. No a udelenie takéhoto mandátu pre poslancov OcZ zatiaľ starosta taktiež odmietol urobiť.
Ťažko môže MCST, a.s. vykonať prípadnú vlastnú iniciatívu vo veci zámeny pozemkov s SPF smerom ku kompetentným orgánom na strane štátu, keď hrozia kroky proti takejto iniciatíve MCST, a.s. zo strany úzkeho vedenia obce Ch. Grob.
Dúfam, že toto už bude k téme zámena s SPF stačiť. Ja "nikto" k tomu pridávam ešte dve konštatovania, presnejšie logický úsudok a aj nejakú doplňujúcu informáciu o pozícii "nikto".
Úzke vedenie obce z nejakého dôvodu nechce postupovať v súlade s uzneseniami č.150/2014, č. 78/2015 , č. 131/2015 a aj č. 135/2016 a získať pozemky pre výstavbu ZŠ s MŠ v lokalite PROMCEN bezplatne na základe obsahu tohto vyjadrenia SPF z októbra 2014 a návrhu MCST, a.s. takto postupovať. Namiesto toho sú verejnosti podsúvané úvahy o kúpnej cene za pozemky MCST, a.s. pre areál ZŠ s MŠ v lokalite PROMCEN.
Ešte si dovolím dať do pozornosti pomerne aktuálnu informáciu, ktorá potvrdzuje to, že "ja nikto" viem spoločne s AK GHS Legal, s.r.o. správne interpretovať zákony SR a že teda by mohli byť spôsobilosti "mňa nikto" vnímané aj v prípade zámeny s SPF.
Od záveru roka 2014 sme sa snažili v jednom súdnom spore zabrániť šikanóznemu uplatneniu ustanovenia §141a v spojení s § 372u zákona č. 99/1963 Zb. Občiansky súdny poriadok v znení neskorších predpisov zo strany jedného orgánu štátnej správy, čo sa nám podľa ďalej uvedenej informácie aj podarilo.
Dňa 11.5. 2016 bola uverejnená tlačová správa z neverejného zasadnutia senátu Ústavného súdu SR, ktorá dala za pravdu našej analýze a aj dôslednej snahe cez Najvyšší súd SR, prvýkrát Ústavný súd SR, ombudsmanku SR a potom Generálneho prokurátora SR, ktorý posúdil argumenty MCST, a.s. a podal podnet na Ústavný súd SR.

References: § 13
 §141
 § 372
 súd 
 súd 
 súd